Günter Schwarz (Politiker, 1950)

Günter Schwarz (* 1950) is en düütschen Kommunaalpolitiker von de SPD.

Schwarz is 1950 boren. Siene Süster is Brigitte Somfleth (borene Schwarz).
He weer Beamten von de Fre’e un Hansestadt Hamborg. Dor weer he Baas von dat Oortsamt Fuhlsbüttel un weer för de Hambörger Stadtdelen Fuhlsbüttel, Langenhoorn, Ohlsdörp un Lütt Bossel tostännig. Gliektiedig weer he twölv Johr lang ehrenamtlich Oortsbörgermeester von de Oortschop Mäkelfeld/Lütt-Moor von de Gemeen Seevdaal. 

Schwarz is an’n 2. Oktober 2005 as hauptamtlichen Börgermeester von de Gemeen Seevdaal wählt worrn. An’n 9. Oktober 2013 hett he sien Amt an de nee wählte Börgermeestersche Martina Oertzen von de CDU övergeven.

Schwarz is Eersten Vörsitter von’n Präventschoonsraad Seevdaal.

 Footnoten 

Kategorie:Politiker (Düütschland)‎
Kategorie:Börgermeester
Kategorie:SPD
Kategorie:Boren 1950
Kategorie:Mann
Kategorie:Börger von Düütschland